CELEX: 52017PC0017
Language: et
Date: 2017-01-18
Title: Ettepanek: NÕUKOGU OTSUS Schengeni infosüsteemi käsitlevate Schengeni acquis’ sätete kohaldamise kohta Horvaatia Vabariigis

EUROOPA KOMISJON
            Brüssel,18.1.2017
            COM(2017) 17 final
            2017/0011(NLE)
            Ettepanek:
            NÕUKOGU OTSUS
            Schengeni infosüsteemi käsitlevate Schengeni acquis’ sätete kohaldamise kohta Horvaatia Vabariigis
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Vastavalt Horvaatia Euroopa Liiduga ühinemise akti
                  1
                artikli 4 lõikele 2 kohaldatakse Schengeni acquis’ teatavaid sätteid Horvaatias juba alates ühinemiskuupäevast, samas kui muid sätteid kohaldatakse üksnes nõukogu sellekohase otsuse alusel, mis tehakse pärast kontrollimist, mis kinnitab, et kõnealuse acquis’ kõigi osade kohaldamise tingimused on täidetud. Niisugune kontrollimine toimub asjaomase Schengeni hindamiskorra kohaselt.
            
            
               See Schengeni hindamiskord on ette nähtud nõukogu määrusega (EL) nr 1053/2013, millega kehtestatakse hindamis- ja järelevalvemehhanism Schengeni acquis’ kohaldamise kontrollimiseks
                  2
               . Kõnealuse määruse kohaselt kehtestas komisjon aastateks 2014–2019 mitmeaastase hindamisprogrammi
                  3
                ja 2016. aasta hindamisprogrammi, millega on ette nähtud Horvaatia hindamine.
            
            
               Schengeni hindamine saab Schengeni infosüsteemi (SIS) valdkonnas toimuda alles siis, kui SIS on Horvaatias tööle hakanud. Seetõttu on vaja, et nõukogu võtaks vastu otsuse Schengeni acquis’ SISi käsitlevate sätete jõustamise kohta Horvaatias.
            
            
               Nõukogu saab sellise otsuse teha alles pärast seda, kui Horvaatia on teinud vajalikud tehnilised ja õiguslikud ettevalmistused, sealhulgas andmekaitsealased ettevalmistused, et töödelda SISi andmeid ja vahetada täiendavat teavet. Sellest tulenevalt toimus veebruaris 2016 Schengeni hindamine, et kontrollida andmekaitse taset Horvaatias. Pärast Schengeni komitees
                  4
                6. oktoobril 2016 antud positiivset arvamust võttis komisjon rakendusotsusega
                  5
                vastu hindamisaruande, milles kinnitati, et andmekaitse tase on rahuldav.
            
            
               Peale selle kinnitas SIS II nõuanderühm
                  6
                5. septembril 2016, lähtudes Vabadusel, Turvalisusel ja Õigusel Rajaneva Ala Suuremahuliste IT-süsteemide Operatiivjuhtimise Euroopa Ameti (eu-LISA) koostatud testi koondaruandest (2016-093)
                  7
               , et tehnilisest seisukohast on Horvaatia riiklik süsteem (N.SIS) valmis integreeruma SISiga ja et tema riiklik süsteem on eesmärgipärane. 15. septembril 2016 kinnitas SIS II komitee
                  8
                sama testiaruande, tunnistades, et Horvaatia on täitnud SISi käivitamise tehnilised tingimused.
            
            
               Seepärast on nüüd nõukogul võimalik määrata kindlaks kuupäev, millal Schengeni acquis’ SISi käsitlevad sätted hakkavad Horvaatias kehtima. Käesoleva otsuse jõustumine peaks võimaldama edastada SISi andmeid Horvaatiale. Nende andmete kasutamine Horvaatias peaks võimaldama komisjonil Schengeni hindamismenetluste kohaselt kontrollida, et SISi käsitlevaid õigusnorme kohaldatakse õigesti.
            
            
               SISi kasutamisele Horvaatias kehtestatakse teatavad piirangud, kuni nõukogu teeb otsuse Schengeni acquis’ täieliku kohaldamise kohta Horvaatias ning kontrolli kaotamise kohta sisepiiridel. Selline otsus tehakse alles siis, kui on kontrollitud, et vajalikud tingimused asjaomase acquis’ kõikide osade kohaldamiseks on Horvaatias ühinemisakti artikli 4 lõike 2 kohaselt täidetud.
            
            
               •Kooskõla poliitikavaldkonnas praegu kehtivate õigusnormidega
            
            
               
                  Käesoleva ettepanekuga tahetakse SISi valdkonnas kehtivaid õigusnorme jõustada Horvaatias.
               
            
            
               •Kooskõla muude liidu tegevuspõhimõtetega
            
            
               
                  Käesolev ettepanek on seotud andmekaitse ja politseikoostöö valdkonda puudutavate Schengeni acquis’ sätetega.
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               Horvaatia Euroopa Liiduga ühinemise akti artikli 4 lõige 2.
            
            
               •Subsidiaarsus (ainupädevusse mittekuuluva valdkonna puhul)
            
            
               2012. aasta ühinemisakti artikli 4 lõikes 2 on sätestatud, et Schengeni acquis’ sätteid, millele ei ole osutatud kõnealuse akti artikli 4 lõikes 1, kohaldatakse Horvaatias üksnes nõukogu sellekohase otsuse alusel.
            
         
         
            
               •Proportsionaalsus
            
            
               Nõukogu määruse (EL) nr 1053/2013 artikli 15 lõige 2 peegeldab nõukogule antud erivolitusi vabadusel, turvalisusel ja õigusel rajaneva ala piires toimuva liidu poliitika rakendamise vastastikusel hindamisel.
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               
                  Ei kohaldata
               
            
            
               •Konsulteerimine sidusrühmadega
            
            
               Kooskõlas nõukogu määruse (EL) nr 1053/2013 artikli 14 lõikega 5 ja artikli 21 lõikega 2 on liikmesriigid esitanud Schengeni komitee andmekaitseteemalise 6. septembri 2016. aasta hindamisaruande kohta positiivse arvamuse.
            
            
               •Eksperdiarvamuste kogumine ja kasutamine
            
            
               
                  Ei kohaldata
               
            
            
               •Mõjuhinnang
            
            
               
                  Ei kohaldata
               
            
            
               •Õigusnormide toimivus ja lihtsustamine
            
            
               
                  Ei kohaldata
               
            
            
               •Põhiõigused
            
            
               
                  Schengeni hindamise käigus võetakse arvesse põhiõiguste kaitset Schengeni acquis’ kohaldamisel.
               
            
            
               4.MÕJU EELARVELE
            
            
               
                  Ei kohaldata
               
            
            
               5.MUU TEAVE
            
            
               Ei kohaldata
            
            
               2017/0011 (NLE)
            
         
         
            
               Ettepanek:
            
            
               NÕUKOGU OTSUS
            
            
               Schengeni infosüsteemi käsitlevate Schengeni acquis’ sätete kohaldamise kohta Horvaatia Vabariigis
            
            
               EUROOPA LIIDU NÕUKOGU,
            
            
               võttes arvesse Horvaatia ühinemisakti,
                  9
                eriti selle artikli 4 lõiget 2,
            
            
               võttes arvesse Euroopa Komisjoni ettepanekut,
            
            
               võttes arvesse Euroopa Parlamendi arvamust
                  10
               
            
            
               ning arvestades järgmist:
            
            
               (1)Horvaatia ühinemisakti artikli 4 lõikes 2 on sätestatud, et Schengeni acquis’ sätteid, millele ei ole osutatud kõnealuse akti artikli 4 lõikes 1, kohaldatakse Horvaatias üksnes nõukogu sellekohase otsuse alusel, mis tehakse pärast Schengeni kehtiva hindamiskorra kohaselt toimunud kontrollimist, mis kinnitab, et Horvaatias on kõnealuse acquis’ kõigi osade kohaldamise tingimused täidetud, sealhulgas kõik Schengeni eeskirjad on tõhusalt kohaldatud kooskõlas kokkulepitud ühiste standardite ja aluspõhimõtetega.
            
            
               (2)Kohaldatav Schengeni hindamiskord on sätestatud nõukogu määruses (EL) nr 1053/2013
                  11
               .
            
            
               (3)Schengeni hindamine andmekaitse valdkonnas toimus Horvaatias veebruaris 2016. Komisjon võttis rakendusotsusega
                  12
                vastu hindamisaruande, milles kinnitati, et tingimused, mis on vajalikud Schengeni acquis’ kohaldamiseks andmekaitse valdkonnas, on Horvaatias täidetud.
            
            
               (4)Vastavalt komisjoni rakendusotsuse (EL) 2015/450
                  13
                artikli 1 lõikele 1 on kontrollitud, et tehnilisest seisukohast on Horvaatia riiklik süsteem (N.SIS) valmis integreeruma Schengeni infosüsteemiga („SIS“).
            
            
               (5)Et Horvaatia tegeleb vajalike tehniliste ja õiguslike ettevalmistustega, et töödelda SISi andmeid ja vahetada täiendavat teavet, on nõukogul nüüd võimalik määrata kindlaks kuupäev, millal Schengeni acquis’ SISi käsitlevad sätted hakkavad Horvaatias kehtima.
            
            
               (6)Käesoleva otsuse jõustumine peaks võimaldama edastada SISi andmeid Horvaatiale. Nende andmete konkreetne kasutamine peaks võimaldama komisjonil kontrollida, kas SISi käsitlevaid Schengeni acquis’ õigusnorme kohaldatakse Horvaatias õigesti. Kui on kontrollitud, et Schengeni acquis’ kõikide osade kohaldamiseks vajalikud tingimused on Horvaatias täidetud, peaks nõukogu tegema otsuse kontrollide kaotamise kohta sisepiiridel.
            
            
               (7)Eraldi nõukogu otsus tuleks vastu võtta selleks, et määrata kindlaks kuupäev, millal kaotatakse kontroll sisepiiridel Horvaatiaga. Enne sellises otsuses sätestatud kuupäeva tuleks SISi kasutamisele Horvaatias kehtestada teatavad piirangud.
            
            
               (8)Islandi ja Norra puhul kujutab käesolev otsus endast nõukogu otsuse 1999/437/EÜ
                  14
                artikli 1 punktis G osutatud valdkonda kuuluvate Schengeni acquis’ sätete edasiarendamist Euroopa Liidu Nõukogu ning Islandi Vabariigi ja Norra Kuningriigi vahel viimase kahe riigi osalemiseks Schengeni acquis’ sätete rakendamises, kohaldamises ja edasiarendamises sõlmitud lepingu
                  15
                tähenduses.
            
            
               (9)Šveitsi puhul kujutab käesolev otsus endast nende Schengeni acquis’ sätete edasiarendamist Euroopa Liidu, Euroopa Ühenduse ja Šveitsi Konföderatsiooni vahelise lepingu (Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega)
                  16
                tähenduses, mis kuuluvad otsuse 1999/437/EÜ artikli 1 punktis G osutatud valdkonda, kusjuures nimetatud otsuse vastavat punkti tõlgendatakse koostoimes nõukogu otsuse 2008/146/EÜ
                  17
                artikliga 3 ning nõukogu otsuse 2008/149/JSK
                  18
                artikliga 3.
            
            
               (10)Liechtensteini puhul kujutab käesolev otsus endast nende Schengeni acquis’ sätete edasiarendamist Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega)
                  19
                tähenduses, mis kuuluvad otsuse 1999/437/EÜ artikli 1 punktis G osutatud valdkonda, kusjuures nimetatud otsuse vastavat punkti tõlgendatakse koostoimes nõukogu otsuse 2011/349/EÜ
                  20
                artikliga 3 ning nõukogu otsuse 2011/350/JSK
                  21
                artikliga 3,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
         
         
            
               1.Alates [...]* [kuupäeva märgib nõukogu] kehtivad Schengeni acquis’ Schengeni infosüsteemi („SIS“) käsitlevad sätted, millele on osutatud käesoleva otsuse lisas, Horvaatia suhtes tema suhetes Belgia Kuningriigi, Bulgaaria Vabariigi, Tšehhi Vabariigi, Taani Kuningriigi, Saksamaa Liitvabariigi, Eesti Vabariigi, Kreeka Vabariigi, Hispaania Kuningriigi, Prantsuse Vabariigi, Itaalia Vabariigi, Läti Vabariigi, Leedu Vabariigi, Luksemburgi Suurhertsogiriigi, Ungari, Malta Vabariigi, Madalmaade Kuningriigi, Austria Vabariigi, Poola Vabariigi, Portugali Vabariigi, Rumeenia, Sloveenia Vabariigi, Slovaki Vabariigi, Soome Vabariigi, Rootsi Kuningriigi ning Ühendkuningriigiga käesolevas artiklis täpsustatud tingimustel.
            
            
               2.Alates [...]* [kuupäeva märgib nõukogu] võib hoiatusteateid nõukogu otsuse 2007/533/JSK
                  22
                artikli 3 lõike 1 punkti a ning määruse (EÜ) nr 1987/2006
                  23
                artikli 3 punkti a tähenduses ning nende hoiatusteadetega seotud täiendavat teavet ja lisaandmeid otsuse 2007/533/JSK artikli 3 lõike 1 punktide b ja c ning määruse (EÜ) nr 1987/2006 artikli 3 punktide b ja c tähenduses teha nimetatud otsuse ja nimetatud määruse sätete kohaselt kättesaadavaks Horvaatiale.
            
            
               3.Alates [...]* [kuupäeva märgib nõukogu] on Horvaatial võimalik sisestada SISi hoiatusteateid ja lisaandmeid, kasutada SISi andmeid ja vahetada täiendavat teavet, kui lõike 4 sätetest ei tulene teisiti.
            
            
               4.Kuni sisepiiridel Horvaatiaga kaotatakse kontrollid, kehtib Horvaatia suhtes järgmine:
            
            
               (a)ta ei ole kohustatud keelama tema territooriumile sisenemist või seal viibimist kolmandate riikide kodanikele, kelle kohta on mõni teine liikmesriik esitanud määruse (EÜ) nr 1987/2006 kohase hoiatusteate riiki sisenemise või riigis viibimise keelamiseks;
            
            
               (b)ta hoidub sisestamast SISi hoiatusteateid ja lisateavet ning vahetamast täiendavat teavet kolmandate riikide kodanike kohta määruse (EÜ) nr 1987/2006 kohase riiki sisenemise või riigis viibimise keelamise otstarbel.
            
            
               Artikkel 2
            
            
               Käesolev otsus jõustub järgmisel päeval pärast selle avaldamist Euroopa Liidu Teatajas.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT L 112, 24.2.2012, lk 21.
               
               
                  
                     (2)
                  ELT L 295, 6.11.2013, lk 27.
               
               
                  
                     (3)
                  Komisjoni 18. juuni 2014. aasta rakendusotsus C(2014) 3683, millega kehtestatakse mitmeaastane hindamisprogramm aastateks 2014–2019 nõukogu 7. oktoobri 2013. aasta määruse (EL) nr 1053/2013 (millega kehtestatakse hindamis- ja järelevalvemehhanism Schengeni acquis’ kohaldamise kontrollimiseks) artikli 5 kohaselt, mida on muudetud komisjoni 23. juuli 2015. aasta rakendusotsusega C(2015) 4827.
               
               
                  
                     (4)
                  Nõukogu määruse (EL) nr 1053/2013 artikliga 21 asutatud komitee.
               
               
                  
                     (5)
                  C(2016) 6870.
               
               
                  
                     (6)
                  SIS II nõuanderühm loodi selleks, et anda Vabadusel, Turvalisusel ja Õigusel Rajaneva Ala Suuremahuliste IT-süsteemide Operatiivjuhtimise Euroopa Ameti (eu-LISA) haldusnõukogule SIS II kesksüsteemi küsimustes ekspertabi. Nõuanderühma kuuluvad liikmesriikide esindajad ja komisjon. Nõuanderühmade töö- ja koostöökorra on haldusnõukogu sätestanud eu-LISA kodukorras.
               
               
                  
                     (7)
                  Asjaomased testid tehti kooskõlas komisjoni 16. märtsi 2015. aasta rakendusotsuse (EL) 2015/450 (millega kehtestatakse testimisnõuded teise põlvkonna Schengeni infosüsteemiga (SIS II) integreeruvatele või oma siseriiklikku süsteemi oluliselt muutvatele liikmesriikidele; teatavaks tehtud numbri C(2015) 1612 all) artikli 1 lõikega 1.
               
               
                  
                     (8)
                  Komitee, mis on loodud kooskõlas nõukogu 12. juuni 2007. aasta otsuse 2007/533/JSK (mis käsitleb teise põlvkonna Schengeni infosüsteemi (SIS II) loomist, toimimist ja kasutamist) (ELT L 205, 7.8.2007, lk 63) artikliga 67 ning Euroopa Parlamendi ja nõukogu 20. detsembri 2006. aasta määruse (EÜ) nr 1987/2006 (mis käsitleb teise põlvkonna Schengeni infosüsteemi (SIS II) loomist, toimimist ja kasutamist) (ELT L 381, 28.12.2006, lk 4) artikliga 51.
               
               
                  
                     (9)
                  ELT L 112, 24.2.2012, lk 21.
               
               
                  
                     (10)
                  ELT C ..., ..., lk …
               
               
                  
                     (11)
                  Nõukogu 7. oktoobri 2013. aasta määrus (EL) nr 1053/2013, millega kehtestatakse hindamis- ja järelevalvemehhanism Schengeni acquis’ kohaldamise kontrollimiseks ja tunnistatakse kehtetuks täitevkomitee 16. septembri 1998. aasta otsus, millega luuakse Schengeni hindamis- ja rakendamiskomitee (ELT L 295, 6.11.2013, lk 27).
               
               
                  
                     (12)
                  C(2016) 6870.
               
               
                  
                     (13)
                  Komisjoni 16. märtsi 2015. aasta rakendusotsus (EL) 2015/450, millega kehtestatakse testimisnõuded teise põlvkonna Schengeni infosüsteemiga (SIS II) integreeruvatele või oma siseriiklikku süsteemi oluliselt muutvatele liikmesriikidele; teatavaks tehtud numbri C(2015) 1612 all.
               
               
                  
                     (14)
                  Nõukogu 17. mai 1999. aasta otsus 1999/437/EÜ Euroopa Liidu Nõukogu ning Islandi Vabariigi ja Norra Kuningriigi vahel sõlmitud lepingu teatavate rakenduseeskirjade kohta nende kahe riigi ühinemiseks Schengeni acquis’ sätete rakendamise, kohaldamise ja edasiarendamisega (EÜT L 176, 10.7.1999, lk 31).
               
               
                  
                     (15)
                  EÜT L 176, 10.7.1999, lk 36.
               
               
                  
                     (16)
                  ELT L 53, 27.2.2008, lk 52.
               
               
                  
                     (17)
                  Nõukogu 28. jaanuari 2008. aasta otsus 2008/146/EÜ sõlmida Euroopa Ühenduse nimel Euroopa Liidu, Euroopa Ühenduse ja Šveitsi Konföderatsiooni vaheline leping Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega (ELT L 53, 27.2.2008, lk 1).
               
               
                  
                     (18)
                  Nõukogu 28. jaanuari 2008. aasta otsus 2008/149/JSK sõlmida Euroopa Liidu nimel Euroopa Liidu, Euroopa Ühenduse ja Šveitsi Konföderatsiooni vaheline leping Šveitsi Konföderatsiooni ühinemise kohta Schengeni acquis’ rakendamise, kohaldamise ja edasiarendamisega (ELT L 53, 27.2.2008, lk 50).
               
               
                  
                     (19)
                  ELT L 160, 18.6.2011, lk 21.
               
               
                  
                     (20)
                  Nõukogu 7. märtsi 2011. aasta otsus 2011/349/EL Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis' rakendamise, kohaldamise ja edasiarendamisega) Euroopa Liidu nimel sõlmimise kohta, eelkõige seoses õigusalase koostööga kriminaalasjades ja politseikoostööga (ELT L 160, 18.6.2011, lk 1).
               
               
                  
                     (21)
                  Nõukogu 7. märtsi 2011. aasta otsus 2011/350/EL Euroopa Liidu, Euroopa Ühenduse, Šveitsi Konföderatsiooni ja Liechtensteini Vürstiriigi vahelise protokolli (mis käsitleb Liechtensteini Vürstiriigi ühinemist Euroopa Liidu, Euroopa Ühenduse ja Šveitsi Konföderatsiooni vahelise lepinguga Šveitsi Konföderatsiooni ühinemise kohta Schengeni acquis' rakendamise, kohaldamise ja edasiarendamisega) Euroopa Liidu nimel sõlmimise kohta, seoses sisepiiridel piirikontrolli kaotamise ja isikute liikumisega (ELT L 160, 18.6.2011, lk 19).
               
               
                  
                     (22)
                  Nõukogu 12. juuni 2007. aasta otsus 2007/533/JSK, mis käsitleb teise põlvkonna Schengeni infosüsteemi (SIS II) loomist, toimimist ja kasutamist (ELT L 205, 7.8.2007, lk 63).
               
               
                  
                     (23)
                  Euroopa Parlamendi ja nõukogu 20. detsembri 2006. aasta määrus (EÜ) nr 1987/2006, mis käsitleb teise põlvkonna Schengeni infosüsteemi (SIS II) loomist, toimimist ja kasutamist (ELT L 381, 28.12.2006, lk 4).
               
            
      
    ---documentbreak--- 
      
         
               EUROOPA KOMISJON
            Brüssel,18.1.2017
            COM(2017) 17 final
            LISA
            järgmise dokumendi juurde:
            Ettepanek: NÕUKOGU OTSUS
            Schengeni infosüsteemi käsitlevate Schengeni acquis’ sätete kohaldamise kohta Horvaatia Vabariigis
            
               
         
         
            
               LISA
            
            
            
               Loetelu Horvaatia ühinemisakti artikli 4 lõike 2 kohastest Schengeni acquis’ sätetest, mis on seotud Schengeni infosüsteemiga
            
            
            
               1.Euroopa Parlamendi ja nõukogu 20. detsembri 2006. aasta määrus (EÜ) nr 1986/2006, mis käsitleb liikmesriikides sõidukite registreerimistunnistusi väljaandvate teenistuste juurdepääsu teise põlvkonna Schengeni infosüsteemile (SIS II)
                  1
               
            
            
               2.Euroopa Parlamendi ja nõukogu 20. detsembri 2006. aasta määrus (EÜ) nr 1987/2006, mis käsitleb teise põlvkonna Schengeni infosüsteemi (SIS II) loomist, toimimist ja kasutamist
                  2
               
            
            
               3.Nõukogu 12. juuni 2007. aasta otsus 2007/533/JSK, mis käsitleb teise põlvkonna Schengeni infosüsteemi (SIS II) loomist, toimimist ja kasutamist
                  3
               .
            
            
            
         
         
            
                  
                     (1)
                  
                  
                      
                           ELT L 381, 28.12.2006, lk 1.
                  
               
               
                  
                     (2)
                  
                  
                      
                           ELT L 381, 28.12.2006, lk 4.
                  
               
               
                  
                     (3)
                  
                  
                      
                           ELT L 205, 7.8.2007, lk 63.